Gæðakröfur fyrir bygg til matvælaframleiðslu Notkun á innlendu korni til manneldis hefur aukist verulega á síðustu árum . Þessi þróun kallar á stöðug gæði kornsins og bæði kaupendur og seljendur hafi lýsingar á gæðakröfum til að styðjast við . Hjá Matís og Landbúnaðarháskóla Íslands hafa verið unnin verkefni til að auðvelda nýtingu á innlenda korninu til manneldis og hefur Framleiðnisjóður landbúnaðarins styrkt þessi verkefni . Teknar hafa verið saman gæðakröfur fyrir matbygg og bygg til ölgerðar . Í þeim er lýst lágmarkskröfum til þroska byggsins , þurrkunar , hreinsunar , efnainnihalds og örvera . Gæðakröfunum er ætlað að vera viðmiðun í viðskiptum með bygg til matvælaframleiðslu . Mismunandi kröfur eru settar fram um matbygg og bygg til ölgerðar . Gæðakröfurnar í heild sinni má finna hér ( pdf-skjal ) . Fjölbreytt úrval er af byggvörum á Íslandi sem framleiddar eru úr íslensku byggi .